Γεγονότα Αυγούστου 2016

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Αύγουστο του 2016, συνοδευόμενα από τις πηγές μέσω των οποίων μεταδόθηκαν. 

## 1η Αυγούστου
*Εμφύλιος πόλεμος στη Συρία
**Ρωσικό στρατιωτικό ελικόπτερο Mil Mi-8 που μεταφέρει ανθρωπιστική βοήθεια καταρρίπτεται από αντάρτες στη βόρεια Συρία, με αποτέλεσμα να σκοτωθούν και τα 5 μέλη του πληρώματος. (BBC) (AP)
*Οι ΗΠΑ εξαπολύουν αεροπορικές επιθέσεις εναντίον του ΙΚΙΛ στη Σύρτη της Λιβύης, έπειτα από αίτημα της προσωρινής κυβέρνησης της αφρικανικής χώρας. Ο πρωθυπουργός της Λιβύης Φαγιέζ αλ Σαράτζ, σε τηλεοπτικό του διάγγελμα, αναφέρει ότι οι επιθέσεις επέφεραν "βαριές απώλειες για το ΙΚΙΛ". (BBC)

;Νόμος και έγκλημα
*Στη Μαλαισία τίθεται σε εφαρμογή η Πράξη για την Εθνική Ασφάλεια, που δίνει στον πρωθυπουργό Νατζίμπ Ραζάκ πολλές νέες εξουσίες. (ABC News PM)

## 2 Αυγούστου

;Πόλεμος και επιθέσεις
*Σε επίθεση αυτοκτονίας που σημειώνεται στη Βεγγάζη της Λιβύης σκοτώνονται 22 άνθρωποι και άλλοι 20 τραυματίζονται. (skai.gr) 

;Δυστυχήματα και καταστροφές
*Τουλάχιστον 5 άτομα σκοτώνονται και δεκάδες τραυματίζονται σε δυστύχημα με λεωφορείο κοντά στο Λίβινγκστον της Καλιφόρνια. (NBC News) (''Los Angeles Times'')

;Πολιτική και εκλογές
*Στον απόηχο της απόπειρας πραξικοπήματος του περασμένου μήνα, η τουρκική κυβέρνηση αναλαμβάνει τον έλεγχο των εργοστασίων και των ναυπηγείων της χώρας. (in.gr)

## 3 Αυγούστου

;Διεθνείς σχέσεις
*Η Σουηδία αρνείται να εκδώσει στην Τουρκία άτομα που θεωρείται ότι συνδέονται με το πρόσφατο πραξικόπημα, δημιουργώντας διεθνές προηγούμενο. (in.gr)
*Η Βόρεια Κορέα εκτοξεύει δύο βαλιστικούς πυραύλους με τον έναν από αυτούς να καταλήγει στην Ιαπωνική Θάλασσα. (iefimerida.gr)

;Καταστροφές και δυστυχήματα
*Συνεχίζονται οι έρευνες για την ανεύρεση επιζώντων από την κατάρρευση γέφυρας στον αυτοκινητόδρομο Μουμπάι - Γκόα πάνω από τον πλημμυρισμένο ποταμό Σαβιτρί στη δυτική Ινδία. Εκφράζονται φόβοι ότι αγνοούνται 22 άτομα και 2 λεωφορεία. (AP μέσω ''The Washington Post'') , (''Times of India'')

## 4 Αυγούστου

;Οικονομία
*Η Τράπεζα της Αγγλίας μειώνει τα βασικά της επιτόκια κατά 0,25, στην πρώτη μείωση από το 2009. (Reuters)

;Πολιτική και εκλογές
*Στο Νεπάλ, ο Πούσπα Καμάλ Νταχάλ ορκίζεται ως ο 39ος πρωθυπουργός.(''The Himalayan Times'')
*Το κυβερνών Αφρικανικό Εθνικό Κογκρέσο (ANC) στη Νότια Αφρική δέχεται εκλογική ήττα στις περιφερειακές εκλογές έπειτα από 20 χρόνια παντοδυναμίας.(Press TV) (''Financial Times'')

## 5 Αυγούστου
;Πόλεμος και επιθέσεις
*Ένοπλοι ανοίγουν πυρ σε αγορά στην πολιτεία Άσαμ της Ινδίας σκοτώνοντας 13 άτομα και τραυματίζοντας άλλα 18. (India Today)
* Ακυρώνεται το ετήσιο παζάρι της Λιλ στη βόρεια Γαλλία, ένα από τα μεγαλύτερα στην Ευρώπη, λόγω φόβων για τρομοκρατικές επιθέσεις. (Τα Νέα)

;Αθλητισμός
*Θερινοί Ολυμπιακοί Αγώνες 2016:
**Με τη λιτή τελετή έναρξης στο στάδιο Μαρακανά, αρχίζουν οι Θερινοί Ολυμπιακοί Αγώνες στο Ρίο ντε Τζανέιρο της Βραζιλίας με τη συμμετοχή συνολικά 206 χωρών. Την Ολυμπιακή Φλόγα ανάβει ο 3ος Ολυμπιονίκης της Βραζιλίας του 2004 στο μαραθώνιο, Βαλντερλέι Κορντέιρο ντε Λίμα. (ΕΡΤ)
**Τοξοβολία: Παγκόσμια επίδοση στο ατομικό πετυχαίνει ο Νοτιοκορεάτης Κιμ Γου-τζιν με 72 βολές και συγκεντρώνοντας 700 βαθμούς, καταρρίπτει το ρεκόρ του Ιμ Ντονγκ-Χιουν από τη Νότια Κορέα που είχε πετύχει στους Ολυμπιακούς Αγώνες του Λονδίνου, το 2012. (in.gr)

## 6 Αυγούστου
;Πόλεμος και επιθέσεις
*Σύμφωνα με ισχυρισμούς του Συριακού Παρατηρητηρίου για τα Ανθρώπινα Δικαιώματα, σκοτώθηκαν 10 άτομα σε αεροπορικό βομβαρδισμό που πλήττει νοσοκομείο της πόλης Μιλίς στην επαρχία Ιντλίμπ της Συρίαςς. (AFP μέσω Yahoo! News) 
*Ένοπλος στην πόλη Σαρλερουά στο Βέλγιο επιτίθεται με ματσέτα ενανίον 2 γυναικών αστυνομικών πριν σκοτωθεί από τους πυροβολισμούς της αστυνομίας. (Telegraph), (Bloomberg)

;Καταστροφές και δυστυχήματα
*Από πυρκαγιά σε μπαρ της γαλλικής πόλης Ρουέν σκοτώνονται 13 άνθρωποι. (CNN)
*Η τροπική καταιγίδα Ερλ ενσκήπτει στο ανατολικό Μεξικό, προξενώντας πλημμύρες με απολογισμό τουλάχιστον 6 νεκρούς. (EFE), (AP μέσω ''New York Times'')

;Αθλητισμός
*Θερινοί Ολυμπιακοί Αγώνες 2016:
**Κολύμβηση: Η Ουγγαρέζα Κατίνκα Χόζου πετυχαίνει νέο παγκόσμιο ρεκόρ στα 400μ μικτή ατομική και κατακτά χρυσό μετάλλιο. (actioninsports.com)
**Σκοποβολή: 
***Το Βιετνάμ κατακτά το πρώτο του χρυσό μετάλλιο σε Ολυμπιακούς Αγώνες. Ο Ξουάν Βινχ Χοάνγκ πετυχαίνει νέο ρεκόρ Ολυμπιακών Αγώνων στα 10μ με αεροβόλο πιστόλι συγκεντρώνοντας 202,5 βαθμούς. (CNN Greece)
***Η Αμερικανίδα αθλήτρια της σκοποβολής Βιρτζίνια Θράσερ κερδίζει το χρυσό μετάλλιο στα 10μ αεροβόλο τουφέκι, με ολυμπιακό ρεκόρ 208 βαθμών. Στη σκυταλοδρομία 4Χ100μ γυναικών επίσης σημειώνεται παγκόσμιο ρεκόρ, με το χρυσό μετάλλιο να πηγαίνει στην ομάδα της Αυστραλίας που σημείωσε χρόνο 3.30.65. (in.gr)

## 7 Αυγούστου

;Πόλεμος και επιθέσεις
*Το ΙΚΙΛ αναλαμβάνει την ευθύνη για τη χθεσινή επίθεση με ματσέτα στο Σαρλερουά του Βελγίου. (Reuters)

;Καταστροφές και δυστυχήματα
*Πλημμύρες πλήττουν τα Σκόπια, πρωτεύουσα της Πρώην Γιουγκοσλαβική Δημοκρατία της Μακεδονίας, με αποτέλεσμα να πεθάνουν τουλάχιστον 21 άτομα και 6 να αγνοούνται από χθες. (BBC) (AP) 

;Νόμος και έγκλημα
*Ο Όσκαρ Πιστόριους μεταφέρεται σε νοσοκομείο της Πρετόρια, έχοντας τραυματιστεί στην απόπειρα να κόψει ο ίδιος τις φλέβες του. Σε έρευνα στο κελί του βρέθηκαν λεπίδες. (News24)
*Επιβεβαιώνεται από το Ιράν η εκτέλεση με απαγχονισμό του πυρηνικού επιστήμονα Σαχράμ Αμιρί, κατηγορούμενος για κατασκοπεία υπέρ του εχθρού. (USA Today)

;Πολιτική και εκλογές
*Ταϊλανδέζικο δημοψήφισμα για σύνταγμα (2016):
**Στην Ταϊλάνδη οι ψηφοφόροι εγκρίνουν σε ποσοστό 62% ένα νέο σύνταγμα, με βάση το οποίο θα ξαναγίνουν εκλογές και θα ενδυναμωθούν οι εξουσίες του στρατού. (capital.gr)
*Προεδρικές εκλογές στο Σάο Τομέ και Πρίνσιπε (2016):
**Χαμηλή συμμετοχή καταγράφεται στον τελικό γύρο των προεδρικών εκλογών στο Σάο Τομέ και Πρίνσιπε. Ο σημερινός πρόεδρος, Μανουέλ Πίντο ντα Κόστα, μποϊκοτάρει τον δεύτερο γύρο των εκλογών, καταγγέλλοντας νοθεία. Στον πρώτο γύρο προηγήθηκε ο Εβαρίστο Καρβάλιο. (Daily Star) 

;Αθλητισμός
*Θερινοί Ολυμπιακοί Αγώνες 2016:
**Το πρώτο ολυμπιακό μετάλλιο για το Κόσοβο κερδίζει η Μαϊλίντα Κελμεντί στην κατηγορία των -52 κιλών του τζούντο. (zougla.gr)
**Στη σκοποβολή, η Ελληνίδα Άννα Κορακάκη κατακτά το χάλκινο μετάλλιο στα 10μ αεροβόλο πιστόλι.(ert.gr)
*Θερινοί Παραολυμπιακοί Αγώνες 2016 
**Η Διεθνής Παραολυμπιακή Επιτροπή αποκλείει όλους τους Ρώσους αθλητές και αθλήτριες, μετά το σκάνδαλο για ντόπινγκ. (BBC Sport)

## 8 Αυγούστου
;Πόλεμος και επιθέσεις
*Στη διάρκεια διαδηλώσεων στην Αιθιοπία σκοτώθηκαν από τις δυνάμεις ασφαλείας περισσότεροι από 50 διαδηλωτές που υποστηρίζουν την αντιπολίτευση κατά τις τελευταίες ημέρες. (''Al Jazeera'')
*Σε επίθεση αυτοκτονίας των Ταλιμπάν του Πακιστάν σκοτώνονται 70 και τραυματίζονται γύρω στα 120 άτομα σε νοσοκομείο της πόλης Κουέτα. (BBC²)

;Τέχνες και κουλτούρα
*Ο Αυτοκράτορας της Ιαπωνίας Ακιχίτο σε σπάνιο διάγγελμά του προς το λαό, ανακοινώνει ότι ανησυχεί για το αν μπορεί να εκπληρώσει όλα του τα καθήκοντα λόγω προβλημάτων υγείας. (''USA Today'')

;Καταστροφές και δυστυχήματα
*Στο πέρασμα του τυφώνα Ερλ από το Μεξικό τουλάχιστον 40 άτομα σκοτώνονται από κατολισθήσεις και πλημμύρες στις πολιτείες Πουέμπλα και Βερακρούς. (NPR) (''The Yucatan Times'') (NHC)

;Αθλητισμός
*Στην ακριβότερη μεταγραφή στα χρονικά του παγκόσμιου ποδοσφαίρου, η Μάντσεστερ Γιουνάιτεντ οριστικοποιεί την υπογραφή πενταετούς συμβολαίου με τον άσο της Γιουβέντους Πολ Πογκμπά αντί του ποσού των 105 εκατ, ευρώ. (BBC Sport)

## 9 Αυγούστου
;Κουλτούρα
*Το ΙΚΙΛ απειλεί να κάνει επίθεση κατά τα καλλιστεία της Μις Υφήλιος σε περίπτωση που διεξαχθούν στις Φιλιππίνες. (Fox News)
*Τουλάχιστον 14 άτομα σκοτώνονται έπειτα από αεροπορικούς βομβαρδισμούς σε εργοστάσιο τροφίμων στην πρωτεύουσα Σαναά της Υεμένης. Οι βομβαρδισμοί σημειώνονται λίγες ημέρες μετά την αποτυχία των ειρηνευτικών συνομιλιών στο Κουβέιτ. (''The Guardian'')

;Καταστροφές και δυστυχήματα
*Δασική πυρκαγιά κατακαίει κατοικημένες περιοχές στη Μαδέιρα της Πορτογαλίας, όπου πέθαναν 3 άτομα και πολλά άλλα τραυματίστηκαν.(BBC)

;Νόμος και έγκλημα
*Η 44χρονη ακτιβίστρια Ιρόμ Τσάνου Σαρμίλα σταματά έπειτα από 16 χρόνια τη μεγαλύτερη σε διάρκεια απεργία πείνας εναντίον της κρατικής βίας στην πολιτεία Μανιπούρ της Ινδίας. (lifo.gr)

;Αθλητισμός
*Θερινοί Ολυμπιακοί Αγώνες 2016
**Στη σκοποβολή, η Ελληνίδα Άννα Κορακάκη κατακτά το χρυσό μετάλλιο στα 25μ πιστόλι.(ert.gr)

## 10 Αυγούστου
;Καταστροφές και δυστυχήματα
*Από πυρκαγιά που οφείλεται σε βραχυκύκλωμα σε νοσοκομείο στη Βαγδάτη σκοτώνονται 11 μωρά.(''Newsweek'')

;Πολιτική και εκλογές
*Η ομοσπονδιακή Γερουσία της Βραζιλίας ψηφίζει με 59 ψήφους υπέρ έναντι 21 κατά να παραπέμψει σε δίκη την πρόεδρο Ντίλμα Ρουσέφ με την κατηγορία της παρέμβασης στον κρατικό προϋπολογισμό. (Press Publica.gr) 

;Αθλητισμός
*Θερινοί Ολυμπιακοί Αγώνες 2016
*Στη σκοποβολή, ο Φεχάιντ αλ Ντιχάνι από το Κουβέιτ γίνεται ο πρώτος ανεξάρτητος αθλητής που κατακτά το χρυσό μετάλλιο σε Ολυμπιακούς Αγώνες, έπειτα από τη νίκη του στο διπλό τραπ. (topontiki.gr)

## 11 Αυγούστου
;Δυστυχήματα και καταστροφές
*Τουλάχιστον 21 άνθρωποι σκοτώνονται και άλλοι 5 τραυματίζονται έπειτα από έκρηξη σε εργοστάσιο ηλεκτρικής ενέργειας στην πόλη Ντανγιάνγκ της επαρχίας Χουμπέι της κεντρικής Κίνας. (Reuters)

;Πολιτική και εκλογές
*Γενικές εκλογές στη Ζάμπια (2016) και Δημοψήφισμα για σύνταγμα στη Ζάμπια (2016)
** Στις κάλπες προσέρχονται οι ψηφοφόροι στη Ζάμπια για να εκλέξουν τον πρόεδρο και την εθνοσυνέλευση, όπως και για να αποφανθούν για τις προτάσεις αναθεώρησης του νομοσχεδίου για τα δικαιώματα και του Άρθρου 79 του συντάγματος. Ο σημερινός Πρόεδρος της Ζάμπιας, Έντγκαρ Λούνγκου, αναμετράται με τον αρχηγό της αντιπολίτευσης, Χακάιντε Χιτσιλέμα και με άλλους επτά υποψηφίους. (''The New York Times'')

;Αθλητισμός
*Θερινοί Ολυμπιακοί Αγώνες 2016
**Ο Αμερικανός Μάικλ Φελπς κερδίζει το χρυσό μετάλλιο στα 200 μέτρα μικτή ατομική και γίνεται ο πρώτος κολυμβητής που κερδίζει χρυσά μετάλλια στο ίδιο αγώνισμα σε τέσσερις συνεχείς Ολυμπιάδες. Είναι το 22ο συνολικά χρυσό μετάλλιο για τον Φελπς. (''Washington Post'')
**Στο ράγκμπι σέβενς, το πρώτο τους μετάλλιο σε Ολυμπιακούς Αγώνες κερδίζουν τα Φίτζι επικρατώντας με 43-7 στον τελικό του Ηνωμένου Βασιλείου. (CNN Greece)

## 12 Αυγούστου

;Πόλεμος και επιθέσεις
*Σε εκρήξεις βομβών κατά το διήμερο 11-12 Αυγούστου που πλήττουν την πόλη Χουά Χιν της Ταϊλάνδης σκοτώνονται 4 άτομα και άλλα 34 τραυματίζονται. Δύο ύποπτοι συλλαμβάνονται. (the Guardian)

;Επιστήμη και τεχνολογία
*Επιστήμονες ανακοινώνουν ότι οι καρχαρίες της Γροιλανδίας είναι τα μακροβιότερα γνωστά σπονδυλωτά στη Γη, έπειτα από τον υπολογισμό της ηλικίας ενός θηλυκού είδους στα 400 χρόνια. Τη σχετική έρευνα διεξήγαγαν επιστήμονες από το Πανεπιστήμιο της Κοπεγχάγης, με τη χρήση ραδιενεργού άνθρακα. (BBC)

;Αθλητισμός
*Θερινοί Ολυμπιακοί Αγώνες 2016:
**Στην κολύμβηση, ο Τζόζεφ Σκούλινγκ από τη Σινγκαπούρη κερδίζει τον Αμερικανό Μάικλ Φελπς και κατακτά το χρυσό μετάλλιο στον τελικό των 100μ πεταλούδα με χρόνο 50,39 δευτερόλεπτα, πετυχαίνοντας ολυμπιακό, ασιατικό και εθνικό ρεκόρ. Είναι το πρώτο χρυσό ολυμπιακό μετάλλιο στην ιστορία της ασιατικής χώρας. (''The New York Times'')

## 13 Αυγούστου
;Πόλεμος και επιθέσεις
*Η οργάνωση Γιατροί Χωρίς Σύνορα καταγγέλλει ότι σε αεροπορική επίθεση που πραγματοποίησε ο διεθνής συνασπισμός υπό την ηγεσία της Σαουδικής Αραβίας, σε σχολείο, στα βόρεια τς Υεμένης, σκοτώθηκαν τουλάχιστον 10 παιδιά και άλλα 21 τραυματίστηκαν. (in.gr)
*Το Συριακό Παρατηρητήριο για τα Ανθρώπινα Δικαιώματα αναφέρει ότι τουλάχιστον 51 άνθρωποι έχουν σκοτωθεί στη συριακή πόλη Αλέπο.(AFP μέσω Yahoo! News) 

;Υγεία
*Η UNICEF ανακοίνωσε ότι σε επιδημία χολέρας, που ξέσπασε στην Κεντροαφρικανική Δημοκρατία, έχουν πεθάνει ως τώρα τουλάχιστον 16 άτομα, ανάμεσα στα οποία και πολλά παιδιά.(naftemporiki.gr) 

;Αθλητισμός
*Θερινοί Ολυμπιακοί Αγώνες 2016:
**Οι ΗΠΑ γίνονται η πρώτη χώρα που κατακτούν 1000 χρυσά μετάλλια στους Ολυμπιακούς Αγώνες μετά τη ΄νίκη τους στον τελικό της σκυταλοδρομίας 4 × 100 μικτής με τις Κάθλιν Μπέικερ, Λίλι Κινγκ, Ντάνα Βόλμερ και Σιμόνε Μάνιουελ. (''USA Today'')

## 14 Αυγούστου

;Καταστροφές και δυστυχήματα
*Στη Βοιωτία ένας πυροσβέστης πεθαίνει κατά την επιχείρηση κατάσβεσης δασικής πυρκαγιάς σε δασική έκταση μεταξύ της Αγίας Παρασκευής Φθιώτιδας και του Παρορίου Βοιωτίας. (zougla.gr)
*Λεωφορείο που μεταφέρει 50 επιβάτες πέφτει σε βάραθρο στην περιοχή Αζάντ Κασμίρ του Πακιστάν, με αποτέλεσμα να σκοτωθούν τουλάχιστον 25 άτομα και άλλα 20 να τραυματιστούν. Πολλά άτομα τραυματίζονται σοβαρά. (Anadolu Agency)

;Αθλητισμός
*Θερινοί Ολυμπιακοί Αγώνες 2016
** Στίβος
*** Ο Γιουσέιν Μπολτ από την Τζαμάικα γίνεται ο πρώτος άνθρωπος που κατακτά 3 χρυσά μετάλλια στο αγώνισμα των 100 μέτρων των ανδρών.(CNN)
*** Στα 400 μέτρα, ο Νοτιοαφρικανός Γουέιντ Φαν Νίκερκ πετυχαίνει νέο παγκόσμιο ρεκόρ, καταρρίπτοντας το ρεκόρ του 1999 που είχε πετύχει ο Μάικλ Τζόνσον. (ESPN)
** Στο γκολφ, ο Βρετανός Τζάστιν Ρόουζ κερδίζει το πρώτο χρυσό μετάλλιο στο άθλημα από το 1904. (''The New York Times'')
** Στην αντισφαίριση, ο Σκοτσέζος Άντι Μάρεϊ, εκπροσωπώντας το Ηνωμένο Βασίλειο, νικά τον Αργεντίνο Χουάν Μαρτίν ντελ Πότρο στον τελικό του μονού κερδίζοντας το δεύτερο συνεχόμενο χρυσό μετάλλιο στο αγώνισμα. Ο Μάρεϊ γίνεται ο πρώτος τενίστας που κερδίζει δύο ολυμπιακά χρυσά μετάλλια, συνεχόμενα ή μη. (ESPN)

## 15 Αυγούστου
;Καταστροφές και δυστυχήματα 
*Τουλάχιστον 5 άτομα πέθαναν σε πλημμύρες στη Λουιζιάνα των ΗΠΑ. Χιλιάδες ατόμων έχουν διασωθεί. (BBC)
*Στο Νεπάλ σε δύο ξεχωριστά δυστυχήματα με λεωφορεία, για τα οποία ευθύνονται οι καταρρακτώδεις βροχές σκοτώνονται τουλάχιστον 40 άνθρωποι και τραυματίζονται συνολικά 33. (CNN)

;Πολιτική
*Η κυβέρνηση του Μπαράκ Ομπάμα μεταφέρει 15 κρατουμένους από το Γκουαντανάμο προς τα Ηνωμένα Αραβικά Εμιράτα. (BBC)

;Αθλητισμός
*Θερινοί Ολυμπιακοί Αγώνες 2016
**Στην ενόργανη γυμναστική, ο παγκόσμιος πρωταθλητής και πρωταθλητής Ευρώπης Λευτέρης Πετρούνιας κατακτά το χρυσό μετάλλιο στους κρίκους συγκεντρώνοντας 16.000 βαθμούς.(Σκάι) 

## 16 Αυγούστου
;Πόλεμος και επιθέσεις
*Η Πολεμική Αεροπορία της Ρωσίας χρησιμοποιεί την ιρανική αεροπορική βάση κοντά στο Χαμαντάν για αεροπορικές επιθέσεις στη Συρία. (BBC)

;Επιστήμη και τεχνολογία
*Η Κίνα γίνεται η πρώτη χώρα στον κόσμο που χρησιμοποιεί σε πραγματικές συνθήκες κβαντικά δίκτυα τηλεπικοινωνιών, έχοντας δημιουργήσει και εκτοξεύσει τον πρώτο κβαντικό δορυφόρο επικοινωνιών τέτοιου τύπου στην ιστορία, τον «Quantum Experiments Space Scale».(''The New York Times'')(Space.com)

## 17 Αυγούστου
;Καταστροφές και δυστυχήματα
*Σε ένα ασυνήθιστο δυστύχημα με χαρταετό στην Ινδία, πεθαίνουν 3 άτομα στο Νέο Δελχί. (CNN)

;Διεθνείς σχέσεις
* Ο αναπληρωτής πρεσβευτής της Βόρειας Κορέας στο Ηνωμένο Βασίλειο, Θάε Γιον-χο, αυτομολεί μαζί με την οικογένειά του στη Νότια Κορέα. (Reuters) (BBC)

;Επιστήμη και τεχνολογία
*Πραγματοποιεί την παρθενική του πολιτική πτήση στη Βρετανία το υβριδικό αερόπλοιο της εταιρείας Hybrid Air Vehicles HAV 304 Airlander 10. Πρόκειται για το μεγαλύτερο αεροσκάφος στον κόσμο μήκους 92 μέτρων και πλάτους 43,5 μέτρων. http://www.skai.gr/news/technology/article/322718/partheniko-taxidi-gia-to-airlander-10-to-megalutero-aeroskafos-ston-kosmo-infogr/

## 18 Αυγούστου
;Πόλεμος και επιθέσεις
*Σε τρεις βομβιστικές επιθέσεις από Κούρδους αντάρτες με στόχο την αστυνομία και στο στρατό στη νοτιοανατολική Τουρκία, σκοτώνονται τουλάχιστον 12 άτομα και άλλα 219 τραυματίζονται. (BBC)
*Στη Συρία, κυβερνητικά αεροσκάφη βομβαρδίζουν τις περιοχές που βρίσκονται υπό κουρδικό έλεγχο στην Αλ Χασακάχ (με αποτέλεσμα τον θάνατο 13 ατόμων), για πρώτη φορά από την έναρξη του εμφυλίου πολέμου που σοβεί επί 5 χρόνια. (BBC) (Reuters)

;Πολιτική και εκλογές
*Ο πρωθυπουργός των Φίτζι Βορέκε Μπαϊνιμαράμα εγκαταλείπει τα σχέδια για να αλλάξει τη σημαία των Φίτζι, έπειτα από το χρυσό μετάλλιο που κατέκτησε η εθνική ομάδα της χώρας στο ράγκμπι στους Ολυμπιακούς Αγώνες του Ρίο. (''Guardian'')

## 19 Αυγούστου
;Πόλεμος και επιθέσεις
*Ρωσικά πολεμικά πλοία στη Μεσόγειο βάλλουν με πυραύλους εναντίον θέσεων κοντά στο Χαλέπι. Σύμφωνα με το υπουργείο Άμυνας της χώρας, τα πλήγματα είχαν στόχο την ισλαμική μαχητική οργάνωση Τζαμπάτ Φατέχ αλ σαμ. (''Pravda'')  (Reuters)

;Πολιτική και εκλογές
*Αμερικανικές προεδρικές εκλογές (2016)
**Ο Πολ Μάναφορτ παραιτείται από επικεφαλής της προεκλογικής εκστρατείας του Ντόναλντ Τραμπ.(''The Guardian'')

## 20 Αυγούστου
;Πόλεμος και επιθέσεις
*Βομβιστής αυτοκτονίας ανατινάζεται σε κουρδικό γαμήλιο γλέντι στην πόλη Γκαζιαντέπ της Τουρκίας, με αποτέλεσμα να σκοτωθούν άλλα 54 άτομα και 94 να τραυματιστούν. (Reuters), (Reuters via ''New York Times'')

;Νόμος και έγκλημα
*Ένοπλος από το Μισισίπι των ΗΠΑ σκοτώνει 5 άτομα στην πόλη Σιτρονέλε της Αλαμπάμα και στη συνέχεια απάγει την έγκυο πρώην φιλενάδα του. Στη συνέχεια παραδίδεται στο σερίφη και ομολογεί το έγκλημα. (Reuters)

;Αθλητισμός
* Θερινοί Ολυμπιακοί Αγώνες 2016
**Ο Βρετανός Μο Φάρα επαναλαμβάνοντας τη διπλή επιτυχία στους Ολυμπιακούς Αγώνες του 2012 κερδίζει το χρυσό μετάλλιο στα 5.000 μέτρα, έχοντας κερδίσει το χρυσό νωρίτερα και στα 10.000 μέτρα. Είναι ο δεύτερος αθλητής στην ιστορία των Ολυμπιακών Αγώνων που πετυχαίνει να πρωτεύσει για δεύτερη συνεχόμενη φορά σε αμφότερα τα αγωνίσματα, μαζί με τον Φινλανδό Λάσε Βιρέν (νικητής στους αγώνες του 1972 και του 1976). (BBC)
**Ο Μάθιου Σέντροβιτς γίνεται ο πρώτος Αμερικανός που κερδίζει χρυσό μετάλλιο στα 1.500 μέτρα από το 1908. (BBC)
**Στο ποδόσφαιρο, η διοργανώτρια Βραζιλία νικά τη Γερμανία με 5–4 στα πέναλτι (1–1 κανονικός αγώνας) κατακτώντας το πρώτο της χρυσό μετάλλιο σε Ολυμπιακούς Αγώνες στο εν λόγω άθλημα. (BBC)
**Στίβος στους Θερινούς Ολυμπιακούς Αγώνες 2016:
***Η Ελληνίδα Κατερίνα Στεφανίδη κατακτά το χρυσό μετάλλιο στο άλμα επί κοντώ με 4,85 μέτρα. (ert.gr)

## 21 Αυγούστου
;Πόλεμος και επιθέσεις
*Σε βομβιστική επίθεση αυτοκτονίας από την οργάνωση Αλ Σαμπάμπ στην πόλη Γκαλκάιο της Πούντλαντ της Σομαλίας σκοτώνονται τουλάχιστον 20 άνθρωποι. (Reuters)

;Νόμος και έγκλημα
*Στο Ιράκ εκτελούνται με απαγχονισμό 36 άνδρες για τη συμμετοχή τους στη σφαγή στρατιωτών από ισλαμιστές του 2014. (AP) 

;Αθλητισμός
* Θερινοί Ολυμπιακοί Αγώνες 2016
**Με την τελετή λήξης στο Ρίο ντε Τζανέιρο ολοκληρώνονται οι 31οι Θερινοί Ολυμπιακοί Αγώνες, με τις ΗΠΑ να βρίσκονται στην κορυφή του πίνακα μεταλλίων με 121 μετάλλια συνολικά (46 χρυσά, 37 αργυρά, 38 χάλκινα). (skai.gr) 

## 22 Αυγούστου
;Καταστροφές και δυστυχήματα
*Τουλάχιστον 40 άτομα σκοτώνονται και χιλιάδες απομακρύνονται από τα σπίτια του εξαιτίας των πλημμυρών που προκάλεσαν οι καταρρακτώδεις βροχές στην κεντρική και στην ανατολική Ινδία. (ABC News)

;Νόμος και έγκλημα
*Ο αριθμός των νεκρών από τον πόλεμο των ναρκωτικών στις Φιλιππίνες φτάνει τους 1.800 ενώ η Γερουσία διεξάγει έρευνα για τις εκτελέσεις. (NBC News)

;Πολιτική και εκλογές
*Ο Πρόεδρος των Φιλιππίνων Ροντρίγκο Ντουτέρτε απολύει από την κυβέρνηση χιλιάδες διορισθέντες από τον προκάτοχό του, Μπενίνιο Ακίνο τον Τρίτο. (''Time'' magazine)
*Γαλλικές προεδρικές εκλογές (2017)
**Ο πρώην Πρόεδρος της Γαλλίας Νικολά Σαρκοζύ ανακοινώνει επίσημα ότι θα διεκδικήσει τον προεδρικό θώκο το 2017. (''The Guardian'')

## 23 Αυγούστου
;Πόλεμος και επιθέσεις
*Σε αεροπορική επίθεση της νιγηριανής πολεμικής αεροπορίας εναντίον εξτρεμιστών της Μπόκο Χαράμ στη βορειοανατολική Νιγηρία σκοτώνονται ανώτεροι αξιωματικοί και πιθανότατα τραυματίζεται θανάσιμα ο αρχηγός της οργάνωσης, Αμπουμπακάρ Σεκάου.(Reuters)
*Από εκρήξεις δύο βομβών στο ξενοδοχείο Southern της πόλης Πατάνι της Ταϊλάνδης σκοτώνεται ένα άτομο και άλλα 30 τραυματίζονται. (Reuters)

;Τέχνες και πολιτισμός
*Οι αρχές στις Φιλιππίνες πιστεύουν ότι ανέσυραν το μεγαλύτερο φυσικό μαργαριτάρι στον κόσμο, βάρους 34 κιλών. (BBC)

## 24 Αυγούστου
;Πόλεμος και επιθέσεις
*Σε επίθεση που σημειώνεται στο Αμερικανικό Πανεπιστήμιο του Αφγανιστάν στην Καμπούλ από ύποπτους Ταλιμπάν, σκοτώνονται τουλάχιστον 13 άτομα και άλλα 30 τραυματίζονται. (CNN) (Fox News)

;Καταστροφές και δυστυχήματα
*Σεισμός του 2016 στην κεντρική Ιταλία:
**Σεισμός 6,2 Ρίχτερ πλήττει την κεντρική Ιταλία κοντά στην Περούτζια, με αποτέλεσμα 295 νεκρούς. (''The Telegraph'') (USGS) (AP μέσω ''San Diego Union Tribune''), (ANSA)
*Στη Μιανμάρ από σεισμό μεγέθους 6,8 Ρίχτερ, σκοτώνονται 4 άτομα. (BBC)
*Το μεγαλύτερο αεροσκάφος στον κόσμο, το Hybrid Air Vehicles HAV 304 Airlander 10, συντρίβεται στο Μπεντφορντσ'αιρ στη διάρκεια της δεύτερης δοκιμαστικής πτήσης του. (''The Guardian'')

;Διεθνείς σχέσεις
*Η Βόρεια Κορέα προχωρά στην εκτόξευση ενός πυραύλου από υποβρύχιο στα ανοικτά της Σίνπο, στην Ιαπωνική Θάλασσα, όπως ανακοινώνουν Αμερικανοί και Νοτιοκορεάτες αξιωματούχοι.(NBC News) (AP)

;Πολιτική και εκλογές
*Η κυβέρνηση της Κολομβίας και οι αντάρτες του FARC ολοκληρώνουν την ειρηνευτική συμφωνία θέτοντας τέρμα σε 50 χρόνια ένοπλης σύρραξης. (Xinhua)

;Επιστήμη και τεχνολογία
*Ανακαλύπτεται ο Εγγύτατος Κενταύρου b, ο πλησιέστερος εξωπλανήτης προς τη Γη που μπορεί να είναι κατοικήσιμος. (BBC)

## 25 Αυγούστου
;Πόλεμος και επιθέσεις
*Ο αριθμός των νεκρών στον πόλεμο κατά των ναρκωτικών από τον Ροντρίγο Ντούτερτε φθάνει τα 1.900 άτομα. (Al Jazeera)

;Υγεία
*Στο Χονγκ Κονγκ επιβεβαιώνεται το πρώτο κρούσμα του ιού Ζίκα σε μία γυναίκα 38 ετών. (Channel News Asia) 

;Νόμος και έγκλημα
*Στον Καναδά, 3 άτομα σκοτώνονται και άλλα 2 τραυματίζονται έπειτα από επίθεση με τόξο στο Σκάρμποροου του Τορόντο. (CBC)

;Πολιτική και εκλογές
*Η Ομοσπονδιακή Γερουσία της Βραζιλίας ξεκινά τη δίκη για τη καθαίρεση της υπό διαθεσιμότητα προέδρου Ντίλμα Ρούσεφ. (Reuters)

## 26 Αυγούστου
;Πόλεμος και επιθέσεις
*Στη Βολιβία, απάγεται και ξυλοκοπείται μέχρι θανάτου από απεργούς μεταλλωρύχους ο αναπληρωτής υπουργός Εσωτερικών, Ροδόλφο Ιγιάνες. (BBC)
* Σε μία ύποπτη επίθεση του παράνομου Εργατικού Κόμματος των Κούρδων (PKK) σκοτώνονται 8 Τούρκοι αστυνομικοί και 40 τραυματίζονται στην πόλη Σίζρε. (CNN)
*Έπειτα από συμφωνία για εκεχειρία με την κυβέρνηση, οι αντάρτες της Συρίας αρχίζουν να εγκαταλείπουν το προάστιο Νταράγια. (''The Telegraph'')

;Τέχνες και κουλτούρα
*Ο Αμερικανός πρόεδρος Μπαράκ Ομπάμα επεκτείνει το Εθνικό Θαλάσσιο Μνημείο Παπαχαναουμοκουακέα στα ανοικτά των ακτών της Χαβάης, κάνοντάς το το μεγαλύτερο εθνικό πάρκο στον πλανήτη. (''The Washington Post'')

;Καταστροφές και δυστυχήματα
*Από έκρηξη στο αθλητικό κέντρο της βελγικής πόλης Σιμέ σκοτώνεται 1 άτομο και άλλα 4 τραυματίζονται. Πιστεύεται ότι αιτία της έκρηξης είναι η διαρροή αερίου. (CBC)
*Η Ιταλία κηρύσσεται σε κατάσταση έκτακτης ανάγκης έπειτα από πολλές σεισμικές δονήσεις μεγάλης ισχύος.(CNN)

;Νόμος και έγκλημα
*Εξουδετερώνεται από την αστυνομία στην Τσεχία απόπειρα δολοφονίας κατά της Γερμανίδας καγκελαρίου Άνγκελα Μέρκελ. (''The Daily Mail'')

## 27 Αυγούστου
;Καταστροφές και δυστυχήματα
*Από πυρκαγιά σε αποθήκη στη Μόσχα πεθαίνουν 17 εργάτες μετανάστες από το Κιργιστάν. (Radio Free Europe/Radio Liberty)

;Πολιτική και εκλογές
* Γενικές εκλογές στη Βόρεια Επικράτεια (2016)
** Το αντιπολιτευόμενο Αυστραλιανό Εργατικό Κόμμα επικρατεί του κυβερνώντος Φιλελεύθερου Κόμματος της Υπαίθρου, πετυχαίνοντας σαρωτική νίκη, με το CLP να κινδυνεύει να μείνει στις 2 έδρες. (The Guardian)

;Νόμος και έγκλημα
*Τουρκική φρεγάτα παραβίασε κυπριακό ερευνητικό πλοίο στα ανοικτά του Ακαμά, περιοχή κυπριακών υδάτων. Η τουρκική φρεγάτα υποχρέωσε το πλοίο να φύγει υποστηρίζοντας πως η περιοχή είναι υπό τουρκικό έλεγχο. Η Κυπριακή Δημοκρατία θα προχωρήσει στα ανάλογα διαβήματα σχετικά με την παρενόχληση του πλοίου.(pressroom.gr)

## 28 Αυγούστου
;Πόλεμος και επιθέσεις
*Στην Κολομβία οι αντάρτες του FARC διατάσσονται να τηρήσουν την κατάπαυση του πυρός από τα μεσάνυχτα τοπική ώρα. (BBC)

;Καταστροφές και δυστυχήματα
*Από τον πρόσφατο σεισμό στην Ιταλία έχουν σκοτωθεί 290 άνθρωποι και τουλάχιστον 10 ακόμα αγνοούνται. (Reuters)
*Σε δυστύχημα με ανατροπή λεωφορείου κοντά στη Νέα Ορλεάνη των ΗΠΑ, σκοτώνονται 2 άτομα και άλλα 43 τραυματίζονται.(Reuters)

;Πολιτική και εκλογές
*Προεδρικές εκλογές στην Γκαμπόν (2016)
**Αμφότεροι ο πρόεδρος Αλί Μπόνγκο και ο κύριος αντίπαλός του, υπουργός Εξωτερικών Ζαν Πενγκ, κάνουν λόγο για νίκη τους στις χθεσινές προεδρικές εκλογές στην Γκαμπόν. (Reuters)

;Αθλητισμός
*Η Ανίτα Βλόνταρτσικ από την Πολωνία καταρρίπτει το δικό της παγκόσμιο ρεκόρ στη σφυροβολία, που είχε πετύχει νωρίτερα αυτόν το μήνα στη διάρκεια των Θερινών Ολυμπιακών Αγώνων του Ρίο, με βολή στα 82,98 μέτρα στη διάρκεια μίτινγκ στη μνήμη της Καμίλα Σκολιμόβσκα στη Βαρσοβία. (AP) 

## 29 Αυγούστου
;Δυστυχήματα και καταστροφές
*Από κεραυνό στη διάρκεια καταιγίδας στη Νορβηγία σκοτώνονται 323 τάρανδοι. (''The Washington Post'')

;Επιστήμη και τεχνολογία
*Επιστήμονες από το Πανεπιστήμιο του Τέξας του Όστιν αναφέρουν ότι πιστεύουν πως ο αυστραλοπίθηκος Λούσι πέθανε έπειτα από πτώση από δέντρο. Ο παλαιοανθρωπολόγος που ανακάλυψε τη Λούσι, Ντόναλντ Γιόχανσον, διαφωνεί. (''National Geographic'')

## 30 Αυγούστου
;Πόλεμος και επιθέσεις
*Από έκρηξη παγιδευμένου αυτοκινήτου στην κινέζικη πρεσβεία της Κιργιζίας σκοτώνεται τουλάχιστον ένας άνθρωπος και άλλοι τρεις τραυματίζονται. (NDTV)
*Από έκρηξη βόμβας έξω από τον προεδρικό χώρο στο Μογκαντίσου σκοτώνονται τουλάχιστον 10 άτομα. Η Αλ Σεμπάμπ αναλαμβάνει την ευθύνη για την επίθεση. (''Daily Mail'')

;Νόμος και έγκλημα 
*Δύο αξιωματούχοι από τη Βόρεια Κορέα εκτελέστηκαν από τον ηγέτη της χώρας Κιμ Γιονγκ Ουν επειδή φέρονται να μην υπάκουσαν σε διαταγές.(''International Business Times'')(The Guardian, UK)

## 31 Αυγούστου
;Καταστροφές και δυστυχήματα
*Ο τυφώνας Λάιονροκ πλήττει την Ιαπωνία, αφήνοντας τουλάχιστον 11 νεκρούς στο νησί Χόνσου. (AP via ''Daily Mail''), (CNN) (''The New York Times'')
*Τουλάχιστον 5 άτομα σκοτώνονται έπειτα από τη σύγκρουση δύο μικρών αεροσκαφών κοντά στην Αλάσκα. (Fox News)

;Διεθνείς σχέσεις
* Η πρώτη εμπορική πτήση από τις ΗΠΑ προς την Κούβα από το 1961 λαμβάνει χώρα, καθώς ένα αεροσκάφος της 'JetBlue προσγειώνεται στη Σάντα Κλάρα, έπειτα απλό πτήση διάρκειας 51 λεπτών με αφετηρία το Φορτ Λόντερντεϊλ της Φλόριντα. (USA Today)	

;Πολιτική και εκλογές
*Στη Βραζιλία, αποπέμπεται η πρόεδρος Ντίλμα Ρούσεφ με 61 ψήφους υπέρ έναντι 20 κατά στην ψηφοφορία της Γερουσίας. Ο σημερινός υπηρεσιακός πρόεδρος Μιτσέλ Τεμέρ θα υπηρετήσει το υπόλοιπο της θητείας της, μέχρι την 1η Ιανουαρίου 2019. (BBC) (CNN)
*Προεδρικές εκλογές στην Γκαμπόν (2016)
**Ο Αλί Μπόνγκο επανεκλέγεται πρόεδρος της Γκαμπόν. (Reuters)
**Διαδηλωτές βάζουν φωτιά στο κτήριο της Εθνοσυνέλευσης στη Λιμπρεβίλ σε απάντηση στο αμφισβητούμενο αποτέλεσμα των εκλογών.(''The Washington Post'')
*Στη Μιανμάρ η Αούνγκ Σαν Σου Κίι διεξάγει ιστορικές ειρηνευτικές συνομιλίες για τον τερματισμό της εθνοτικής σύρραξης που διαρκεί πολλές δεκαετίες. (CBC)
*Παραιτείται ο Τούρκος υπουργός Εσωτερικών Εφκάν Αλά στον απόηχο των πρόσφατων επιθέσεων από το ΙΚΙΛ και από τους Κούρδους και αντικαθίσταται από τον Σουλεϊμάν Σοϊλού. (Reuters)

;Επιστήμη και τεχνολογία
*Ανακαλύπτεται στη νήσο Χόρνμπι της Βρετανικής Κολομβίας του Καναδά το απολίθωμα από ένα νέο είδος πτερόσαυρου. (''Christian Science Monitor'')
*Τα αρχαιότερα απολιθώματα από ζωντανούς οργανισμούς (στρωματόλιθοι) ανακαλύπτονται στη Γροιλανδία, έχοντας ηλικία 3,7 δις ετών. (''Nature'')

 08